ร้านนี้เป็นร้านทีมีีพี่คนนึงแนะนำให้มากินหลายครั้งแล้วค่ะ แค่หาโอกาสมาไม่ได้สักที พอดีช่วงนี้ว่างเลยจัดมาสักมื้อ นานๆทีกินอาหารดีๆกะเค้าบ้าง
ครั้งแรกที่เข้าไปคือนึกว่าตัวเองอยู่ญี่ปุ่น คือไม่มีคนไทยเลยค่ะ (ยกเว้นพนักงานนะ). เมนูดังของที่นี่คือซุปนาเบะค่ะ เราเพิ่งรู้จักก็วันนี้เอง เป็นซุปแบบข้นๆหน่อย รสชาติกลมกล่อมมากค่ะ เราไม่ได้ปรุงอะไรเพิ่มเลย คือทุกอย่างพอดีอย่างที่ควรจะเป็น พวกหอยก็สดดีมากค่ะ เนื้อแน่นตัวใหญ่ แล้วข้าวผัดเค้าก็ผัดมาได้ดีค่ะ ไม่แฉะ ไม่แห้งจนเกินไป เราชอบอาหารที่มีความพอดีและลงตัว ไม่ต้องเข้มมากหรือจัดจ้านจนเกินไป แต่ก็ไม่ควรจืดชืดเช่นกัน ซึ่งทุกเมนูที่สั่งมาก็ทำได้ดีมากค่ะ แต่ว่าสเต๊กปลาแซลมอนแห้งไปนิดนึงค่ะ หรือเพราะเราชอบแบบไม่สุกมากไม่รู้นะ แต่รสชาติโดยรวมถือว่าผ่านฉลุยสุดๆค่ะ แต่จริงๆเราสั่งข้าวหน้าเทมปุระด้วยนะ แต่ลืมถ่ายรูปมา คือเป็นอะไรที่ห้ามพลาดเด็ดขาด เป็นเมนูเพลนๆ เบสิค แต่กินแล้วมันครบและลงตัวสุดๆค่ะ น้ำราดมาแบบพอดี รสชาติก็่เข้ากับกุ้งที่ชุปแป้งแบบบางๆ ทอดจนกรอบและไม่อมน้ำมัน เนื้อกุ้งเน้นๆ ดูเหมือนไม่มีอะไรแต่พอกินแล้วพูดว่าไม่อร่อยไม่ได้เลยค่ะ ยังไงก็ต้องหาเวลามากินอีกให้ได้เลยค่ะ ราคาอาจจะสูงไปหน่อย แต่ว่าถ้าเทียบกับรสชาติและคุณภาพ เราว่าโอเคเลยนะ